b'\n_START_ARTICLE_\nMF \xc2\xabKval\xc3\xb8y\xc2\xbb (2011)\n_START_SECTION_\nKonstruksjon og design\n_START_PARAGRAPH_\nMF \xc2\xabKval\xc3\xb8y\xc2\xbb var \xc3\xa9n av totalt \xc3\xa5tte nybygg som Torghatten Nord hadde beordret for bygging p\xc3\xa5 ytterligere to kontrakter med Remontowa S.A.. Samarbeidet med begge partene startet i 2009 med den f\xc3\xb8rste kontrakten som inneb\xc3\xa6rte bygging av fire sm\xc3\xa5 passasjer- bilferger, disse ble f\xc3\xb8lgende (inkludert med MF \xc2\xabKval\xc3\xb8y\xc2\xbb): MF \xc2\xabRebbenes\xc3\xb8y\xc2\xbb, MF \xc2\xabUl\xc3\xb8ytind\xc2\xbb og MF \xc2\xabVengs\xc3\xb8y\xc2\xbb, som skal g\xc3\xa5 i minst 10 \xc3\xa5r p\xc3\xa5 sine samband. Den andre kontrakten ble inng\xc3\xa5tt ytterligere og undertegnet i mai 2010 for bygging av fire st\xc3\xb8rre passasjer-bilferger med gassfremdrift, disse ble f\xc3\xb8lgende: MF \xc2\xabLandegode\xc2\xbb, MF \xc2\xabV\xc3\xa6r\xc3\xb8y\xc2\xbb, MF \xc2\xabBar\xc3\xb8y\xc2\xbb og MF \xc2\xabL\xc3\xb8dingen\xc2\xbb._NEWLINE_Alle de \xc3\xa5tte nybyggene skulle konstrueres ved det polske verftet Stocznia P\xc3\xb3\xc5\x82nocna S.A. (Northern Shipyard S.A.) i Gda\xc5\x84sk, Polen., og videre utrustes ved Gda\xc5\x84sk Stocznia "Remontowa" S.A. (Remontowa Shiprepair Yard S.A.) p\xc3\xa5 \xc3\xb8ya Ostr\xc3\xb3w i Gda\xc5\x84sk._NEWLINE_\xc2\xabKval\xc3\xb8y\xc2\xbb ble det fjerde nybygget i rekken, og ble konstruert p\xc3\xa5 lik tid med sin litt eldre nesten-likegamle s\xc3\xb8sterskip, \xc2\xabVengs\xc3\xb8y\xc2\xbb, i perioden 2010 til 2011._NEWLINE_MF \xc2\xabKval\xc3\xb8y\xc2\xbb ble sj\xc3\xb8satt fredag 29. april 2011 ved Stocznia P\xc3\xb3\xc5\x82nocna S.A. (Northern Shipyard S.A.) og fikk byggnummer B 611/2 f\xc3\xb8r hun ble slept videre til Gda\xc5\x84sk Stocznia "Remontowa" S.A. (Remontowa Shiprepair Yard S.A.) for videre utrustning, her fikk hun verftsnummer 2399/2._NEWLINE_Den 30. november 2011 ble \xc2\xabKval\xc3\xb8y\xc2\xbb overlevert fra Remontowa S.A. til Torghatten Nord AS._NEWLINE_\xc2\xabKval\xc3\xb8y\xc2\xbb og s\xc3\xb8sterskipet \xc2\xabVengs\xc3\xb8y\xc2\xbb ble designet av Naval Engineering & Design (NED) (for tiden Remontowa Marine Design & Consulting), og har designtype SKS 21 fra Nordnorsk Skipskonsult AS (NSK). Det tekniske konseptet av s\xc3\xb8sterfergene ble opprettet som f\xc3\xb8lge av samarbeidet med det norske designkontoret NSK og det polske designkontoret Remontowa Marine Design & Consulting._NEWLINE_S\xc3\xb8sterfergene har et s\xc3\xa6rpreget design og er rund i formene og mange mener at utseendet kan minne om en kval. Dette var faktisk grunnen til at \xc2\xabKval\xc3\xb8y\xc2\xbb fikk akkurat dette navnet, etter at en navnekonkurranse ble holdt. If\xc3\xb8lge markeds- og kommunikasjonssjef Viviann Ekanger ser den litt ut som en offshoreb\xc3\xa5t, forklarte hun._NEWLINE_MF \xc2\xabKval\xc3\xb8y\xc2\xbb seilte fra sitt verft i Gda\xc5\x84sk den 30. november (samme dag som hun ble overlevert) og satte kursen hjemover mot Norge, etter en seilas p\xc3\xa5 ca. 3 d\xc3\xb8gn, ankom hun \xc3\x85lesund l\xc3\xb8rdag 3. desember, her ble hun liggende ved kai i to uker f\xc3\xb8r hun seilte videre til Molde hvor hun ankom p\xc3\xa5 vest-enden av Storkaia l\xc3\xb8rdag 17. desember i tett sn\xc3\xb8v\xc3\xa6r, her ble hun liggende frem til d\xc3\xa5psdagen som skulle holdes tirsdag 20. desember (3 dager senere).\n_START_SECTION_\nD\xc3\xa5p\n_START_PARAGRAPH_\nMF \xc2\xabKval\xc3\xb8y\xc2\xbb ble d\xc3\xb8pt tirsdag 20. desember 2011 ved Storkaia i Molde. V\xc3\xa6rgudene viste seg fra sin absolutt beste side da gudmor Gunn Berit Gjerde med sikker h\xc3\xa5nd sendte champagneflasken mot skroget. Med de tradisjonelle ordene fra gudmoren: "Jeg d\xc3\xb8per deg \xc2\xabKval\xc3\xb8y\xc2\xbb. M\xc3\xa5tte hell \xc3\xa5 lykke f\xc3\xb8lge deg og ditt mannskap" \xe2\x80\x93 fikk \xc2\xabKval\xc3\xb8y\xc2\xbb formelt sitt navn. Tilstede var representanter fra oppdragsgiver M\xc3\xb8re og Romsdal Fylkeskommune, n\xc3\xa6ringsliv for \xc3\xb8vrig, passasjerer, kaptein med mannskap, ansatte i Torghatten Nord og andre inviterte gjester. \xe2\x80\x93 Tradisjonelt sett b\xc3\xb8r fart\xc3\xb8y d\xc3\xb8pes f\xc3\xb8r de blir tatt i bruk, s\xc3\xa5 n\xc3\xa5 er \xc2\xabKval\xc3\xb8y\xc2\xbb klar til \xc3\xa5 ivareta sitt samband, Sm\xc3\xa5ge\xe2\x80\x93Orta\xe2\x80\x93Finn\xc3\xb8ya\xe2\x80\x93Sand\xc3\xb8ya\xe2\x80\x93Ona, fra \xc3\xa5rsskiftet, uttalte administrerende direkt\xc3\xb8r i Torghatten Nord, Bj\xc3\xb8rn Laksforsmo._NEWLINE_P\xc3\xa5 torsdag 22. desember 2011 (2 dager etter d\xc3\xa5pen) seilte \xc2\xabKval\xc3\xb8y\xc2\xbb en snartur inn i Tomrefjorden hvor hun l\xc3\xa5 ved Solstrand Verft for diverse sm\xc3\xa5ting som m\xc3\xa5tte tilpasses, etter dette seilte \xc2\xabKval\xc3\xb8y\xc2\xbb tilbake til Storkaia i Molde hvor hun ble liggende p\xc3\xa5 baksiden av Storkaia frem til hun skulle settes inn i rute p\xc3\xa5 sitt samband fra nytt\xc3\xa5r.\n_START_SECTION_\nJomfrutur og grunnber\xc3\xb8ring\n_START_PARAGRAPH_\nMF \xc2\xabKval\xc3\xb8y\xc2\xbb gikk for f\xc3\xb8rste gang i ferjesambandet Sm\xc3\xa5ge\xe2\x80\x93Orta\xe2\x80\x93Finn\xc3\xb8ya\xe2\x80\x93Sand\xc3\xb8ya\xe2\x80\x93Ona med jomfrutur s\xc3\xb8ndag f\xc3\xb8rste nytt\xc3\xa5rsdag 2012. Det skulle imidlertid bli en br\xc3\xa5 slutt p\xc3\xa5 gleden da mannskapet ombord fikk en mistanke om at hun hadde hatt en grunnber\xc3\xb8ring. Mannskapet valgte deretter \xc3\xa5 legge fergen til ro p\xc3\xa5 Ona og ventet p\xc3\xa5 dykkere som skulle inspisere skutebunnen, hendelsen ble rutinemessig rapportert inn til Sj\xc3\xb8fartsdirektoratet. Hun ble deretter tatt ut av sambandet bare noen timer etter jomfruturen. Det var ingen biler eller passasjerer ombord da hendelsen skjedde. Sj\xc3\xb8fartsdirektoratet skulle senere komme ombord for \xc3\xa5 kontrollere henne mens hun l\xc3\xa5 til kai p\xc3\xa5 Sm\xc3\xa5ge._NEWLINE_Blant dem som ble st\xc3\xa5ende \xc3\xa5 vente p\xc3\xa5 fergen s\xc3\xb8ndag kveld var Robert Coates._NEWLINE_\xe2\x80\x93 Vi kom med buss til Sm\xc3\xa5ge kvart over ni i g\xc3\xa5r kveld og ventet p\xc3\xa5 ferja som ikke kom. Etter hvert ringte jeg til selskapet og spurte om ferja var forsinket, da fikk jeg beskjed om at den var innstilt og fikk ikke vite om det ble satt inn erstatningsferje eller hurtigb\xc3\xa5t, forteller Coates._NEWLINE_For \xc3\xa5 komme seg til Ona fikk Coates hjelp av Sand\xc3\xb8y-ordf\xc3\xb8rer Hans Endre S\xc3\xa6ter\xc3\xb8y, som fikk rekvirert en ambulanseb\xc3\xa5t til \xc3\xa5 frakte Coates og \xc3\xa5tte andre passasjerer som ventet p\xc3\xa5 fergen p\xc3\xa5 Sm\xc3\xa5ge._NEWLINE_\xe2\x80\x93 Jeg har stor forst\xc3\xa5else for at tekniske feil kan forekomme, men jeg synes kommunikasjonen til oss passasjerer kunne ha v\xc3\xa6rt bedre. Jeg skj\xc3\xb8nner imidlertid at ikke alt er p\xc3\xa5 plass enda, sa Coates, som samtidig sender en takk til mannskapet p\xc3\xa5 ambulanseb\xc3\xa5ten og bussj\xc3\xa5f\xc3\xb8ren som ventet etter endt arbeidstid for \xc3\xa5 se at alle kom seg av g\xc3\xa5rde._NEWLINE_Markeds- og kommunikasjonssjef Viviann Ekanger i Torghatten Nord sier det er beklagelig for det som skjedde \xe2\x80\x93 Vi har rutiner rundt dette og er et selskap med ganske mange fart\xc3\xb8y. Vi har avtaler for \xc3\xa5 f\xc3\xa5 hentet inn erstatningsfart\xc3\xb8y, men det er selvf\xc3\xb8lgelig ikke artig at dette skjer p\xc3\xa5 den f\xc3\xb8rste dagen. Det er beklagelig, men ble h\xc3\xa5ndtert etter beste evne, sier Ekanger og forklarer videre \xe2\x80\x93 At passasjerene \xc3\xb8nsker \xc3\xa5 kunne f\xc3\xa5 beskjed p\xc3\xa5 forh\xc3\xa5nd skj\xc3\xb8nner jeg godt. Passasjerene kan benytte seg av en SMS-tjeneste som gir beskjed om rutetrafikken, sa Ekanger og forteller at hun skal gj\xc3\xb8re tilbudet mer tydelig p\xc3\xa5 selskapets hjemmesider.\n_START_SECTION_\nTilbake i drift\n_START_PARAGRAPH_\nMF \xc2\xabKval\xc3\xb8y\xc2\xbb kom tilbake i drift dagen etter kl. 12:00 p\xc3\xa5 mandag den 2. januar 2012. Det ble rapportert at det var ingen skader p\xc3\xa5 fergen \xe2\x80\x93 Sj\xc3\xb8fartsdirektoratet hadde unders\xc3\xb8kt fart\xc3\xb8yet og hadde ingen bemerkninger, forklarte markeds- og kommunikasjonssjef Viviann Ekanger i Torghatten Nord._NEWLINE_Etter at \xc2\xabKval\xc3\xb8y\xc2\xbb ble tatt ut av ruten ble det etter hvert hentet en hurtigb\xc3\xa5t som kunne frakte passasjerene. Hurtigb\xc3\xa5ten kom p\xc3\xa5 kvelden f\xc3\xb8rste nytt\xc3\xa5rsdag og gikk noen ekstraavganger tidlig neste dag f\xc3\xb8r \xc2\xabKval\xc3\xb8y\xc2\xbb kom tilbake i drift.\n_START_SECTION_\nStore problemer\n_START_PARAGRAPH_\nP\xc3\xa5 den 3. januar 2012 hadde MF \xc2\xabKval\xc3\xb8y\xc2\xbb s\xc3\xa5 store problemer med \xc3\xa5 man\xc3\xb8vrere ved kaia p\xc3\xa5 Ona at Torghatten Nord valgte \xc3\xa5 droppe anl\xc3\xb8pene til \xc3\xb8ya inntil videre. De som skulle ha med bil til Ona m\xc3\xa5tte sette den igjen p\xc3\xa5 Finn\xc3\xb8ya eller Sand\xc3\xb8ya, passasjerer til Ona ble fraktet med Classic Norway sin passasjerb\xc3\xa5t, MS \xc2\xabNordic Lady\xc2\xbb._NEWLINE_\xe2\x80\x93 Ona er ei krevende havn og vi velger \xc3\xa5 ta det med ro til b\xc3\xa5de fergen og personell er innkj\xc3\xb8rt, sa administrerende direkt\xc3\xb8r Bj\xc3\xb8rn Laksforsmo i Torghatten Nord til Romsdals Budstikke._NEWLINE_Innbyggerne p\xc3\xa5 Ona var fortvilte over at den nye bilfergen ikke klarte \xc3\xa5 legge til kai. Torghatten Nord hadde inntil videre kuttet ut fergeturene til Ona. Marianne Eliassen tror nesten ikke at det er sant._NEWLINE_\xe2\x80\x93 Etterhvert n\xc3\xa5 s\xc3\xa5 m\xc3\xa5 jeg si at jeg begynner \xc3\xa5 bli forbanna. At de greier \xc3\xa5 bygge en ferge som skal g\xc3\xa5 uti her uten \xc3\xa5 greie \xc3\xa5 legge til kai, sa Eliassen._NEWLINE_Den splitter nye bilfergen \xc2\xabKval\xc3\xb8y\xc2\xbb ble satt inn i trafikk fra 1. januar. Men Onaveringene har ikke hatt glede av henne. N\xc3\xa5r baugporten g\xc3\xa5r opp mister navigat\xc3\xb8ren p\xc3\xa5 brua \xc3\xb8yekontakten med kaia p\xc3\xa5 Ona. Det var dette som skapte vanskene. \xc2\xabKval\xc3\xb8y\xc2\xbb er utrustet med b\xc3\xa5de skutesidekamera og baugkamera som skal hjelpe navigat\xc3\xb8ren \xc3\xa5 f\xc3\xa5 fergen inn til kai, men dette krever en viss innkj\xc3\xb8ringsperiode. N\xc3\xa5 har det vart i fire dager. (I dag kj\xc3\xb8rer ikke fergen inn med baugen, men med hekken, for \xc3\xa5 gj\xc3\xb8re det s\xc3\xa5 m\xc3\xa5 hun svinge over 225\xc2\xb0 grader for \xc3\xa5 s\xc3\xa5 bakke inn med hekken.)_NEWLINE_Marianne Eliassen sin bil er en del av beredskapen p\xc3\xa5 Ona. Bilen er den eneste som er stor nok til \xc3\xa5 frakte en sykeb\xc3\xa5re. N\xc3\xa5 st\xc3\xa5r den igjen p\xc3\xa5 kaia p\xc3\xa5 Finn\xc3\xb8ya._NEWLINE_\xe2\x80\x93 Per i dag har vi ingen syketransport p\xc3\xa5 Ona dersom noen blir d\xc3\xa5rlig. Vi har ingen bil som kan ta en sykeb\xc3\xa5re. Dette er alvorlig, sa Eliassen._NEWLINE_De som bor p\xc3\xa5 Ona har i noen dager brukt passasjerb\xc3\xa5ten for \xc3\xa5 komme til og fra \xc3\xb8ya. Ordf\xc3\xb8reren i Sand\xc3\xb8y kommune Hans Endre S\xc3\xa6ter\xc3\xb8y fryktet at det ville ta lang tid f\xc3\xb8r fergen kunne legge til kai p\xc3\xa5 Ona._NEWLINE_\xe2\x80\x93 Vi har snakket b\xc3\xa5de med rederiet og samferdselsavdelingen i fylkeskommunen om hva de vil gj\xc3\xb8re n\xc3\xa5 framover for \xc3\xa5 f\xc3\xa5 ting til \xc3\xa5 fungere. Det er klart at dette tar lengre tid enn det vi \xc3\xb8nsker, sa S\xc3\xa6ter\xc3\xb8y._NEWLINE_Administrerende direkt\xc3\xb8r i rederiet Torghatten Nord Bj\xc3\xb8rn Laksforsmo, sa seg lei for sitasjonen._NEWLINE_\xe2\x80\x93 Vi jobber med flere tiltak. Ett av dem er at mannskapet rett og slett m\xc3\xa5 bli bedre kjent med b\xc3\xa5ten p\xc3\xa5 grunt vann, sa Laksforsmo._NEWLINE_Selv var han etter dette p\xc3\xa5 vei til Molde og deretter til Ona for \xc3\xa5 m\xc3\xb8te folk dagen etter.\n_START_SECTION_\nMye vind\n_START_PARAGRAPH_\nB\xc3\xa5de ferge og hurtigb\xc3\xa5t fra Sm\xc3\xa5ge til Sand\xc3\xb8y kommune ble kansellert p\xc3\xa5 ubestemt tid p\xc3\xa5 grunn av vind den 11. januar 2012. Klokken 11 var det observert 22 m/s p\xc3\xa5 Ona, det tilsvarer liten storm._NEWLINE_\xe2\x80\x93 Nyferga MF \xc2\xabKval\xc3\xb8y\xc2\xbb t\xc3\xa5ler ikke like sterk vind som MF \xc2\xabMid\xc3\xb8y\xc2\xbb, men ogs\xc3\xa5 for gamleferga tror jeg dette hadde v\xc3\xa6rt hardt, sa skipper p\xc3\xa5 hurtigb\xc3\xa5ten \xc2\xabNordic Lady\xc2\xbb, Svein Breivik, til Sunnm\xc3\xb8rsposten._NEWLINE_Rundt midt p\xc3\xa5 dagen ble alle anl\xc3\xb8pene innstilt. MF \xc2\xabKval\xc3\xb8y\xc2\xbb gikk ikke til Sand\xc3\xb8y denne dagen._NEWLINE_\xe2\x80\x93 Instrumentene p\xc3\xa5 ferga viste 22 meter per sekund i dag tidlig da jeg besluttet \xc3\xa5 ikke g\xc3\xa5 til Sand\xc3\xb8y, sa kaptein p\xc3\xa5 MF \xc2\xabKval\xc3\xb8y\xc2\xbb, Signor Hansen._NEWLINE_Kapteinen p\xc3\xa5 \xc2\xabKval\xc3\xb8y\xc2\xbb, sa at de holder Ruteopplysningen 177 oppdatert. Til Brattv\xc3\xa5g gikk bare A-ferga, men vinden f\xc3\xb8rte til forsinkelser, opplyste Ruteopplysningen klokken 14:20._NEWLINE_Ogs\xc3\xa5 hurtigb\xc3\xa5ten som gikk for \xc2\xabKval\xc3\xb8y\xc2\xbb til og fra Ona m\xc3\xa5tte kansellere denne dagen._NEWLINE_\xe2\x80\x93 Vi greidde bare f\xc3\xb8rste turen til Ona i dag tidlig, sa skipper Svein Breivik._NEWLINE_Ordf\xc3\xb8rer i Sand\xc3\xb8y, Hans Endre S\xc3\xa6ter\xc3\xb8y, stadfester ogs\xc3\xa5 det samme som skipper Svein Breivik n\xc3\xa5r det gjelder at MF \xc2\xabKval\xc3\xb8y\xc2\xbb ikke t\xc3\xa5ler like sterk vind som gamle ferga MF \xc2\xabMid\xc3\xb8y\xc2\xbb._NEWLINE_\xe2\x80\x93 Det positive her er at meldingstjenesten fra Torghatten p\xc3\xa5 SMS i dag er oppe og g\xc3\xa5r, selv om meldingen i dag tidlig kom to timer p\xc3\xa5 etterskudd, sa ordf\xc3\xb8rer S\xc3\xa6ter\xc3\xb8y.\n_START_SECTION_\nForbedringer\n_START_PARAGRAPH_\nMF \xc2\xabKval\xc3\xb8y\xc2\xbb ble tatt ut av sambandet for 14-dagers verkstedopphold, her skulle hun blant annet f\xc3\xa5 tre styrefinner, og en st\xc3\xb8rre baug-thruster med st\xc3\xb8rre effekt. Dette er utbedringer som skal gj\xc3\xb8re henne lettere \xc3\xa5 styre og man\xc3\xb8vrere, samt \xc3\xa5 utbedre retningsstabiliteten._NEWLINE_Den 20. januar 2012 ble \xc2\xabKval\xc3\xb8y\xc2\xbb avl\xc3\xb8st av s\xc3\xb8sterskipet \xc2\xabVengs\xc3\xb8y\xc2\xbb som var tatt ut av sitt samband i Troms og hadde seilt s\xc3\xb8rover. Dagen f\xc3\xb8r l\xc3\xa5 \xc2\xabVengs\xc3\xb8y\xc2\xbb i Kristiansund og avventet p\xc3\xa5 bedre v\xc3\xa6r for \xc3\xa5 krysse Hustadvika, hun overtok stafetten fra Finn\xc3\xb8ya p\xc3\xa5 ettermiddagen._NEWLINE_MF \xc2\xabVengs\xc3\xb8y\xc2\xbb hadde f\xc3\xa5tt p\xc3\xa5montert finnene, men stedsvalget hadde imidlertid ingenting \xc3\xa5 gj\xc3\xb8re med at hun hadde f\xc3\xa5tt finnene._NEWLINE_\xe2\x80\x93 Vi har pr\xc3\xb8vd ut ferga med de nye finnene. De gj\xc3\xb8r styreegenskapene noe bedre, men fungerer likevel ikke optimalt, fortalte markeds- og kommunikasjonssjef Viviann Ekanger i Torghatten Nord._NEWLINE_\xc2\xabKval\xc3\xb8y\xc2\xbb gikk i l\xc3\xb8pet av helgen til skipsverftet Kristiansund Mekaniske i Kristiansund, der hun skulle f\xc3\xa5 p\xc3\xa5montert tilsvarende finner, to bak og \xc3\xa9n foran._NEWLINE_I mellomtiden pr\xc3\xb8vde de n\xc3\xa5 \xc3\xa5 samle erfaring med \xc2\xabVengs\xc3\xb8y\xc2\xbb i ruta, slik at finnene til \xc2\xabKval\xc3\xb8y\xc2\xbb fikk bli optimalt utformet. Men dette gjorde at verkstedoppholdet ville ta lengre tid enn planlagt, minst 14 dager, sa Ekanger.\n_START_SECTION_\nVerkstedopphold avbrutt\n_START_PARAGRAPH_\nS\xc3\xb8sterskipet MF \xc2\xabVengs\xc3\xb8y\xc2\xbb, som tok over utasundsruten for \xc2\xabKval\xc3\xb8y\xc2\xbb, hadde f\xc3\xa5tt en grunnber\xc3\xb8ring like etter at hun tok avgang fra Sm\xc3\xa5ge sent torsdag kveld den 26. januar 2012._NEWLINE_\xe2\x80\x93 Vi hadde en grunnber\xc3\xb8ring ved Sm\xc3\xa5ge sent torsdag kveld, og derfor m\xc3\xa5 ferga inn til sjekk, fortalte driftsjef Bendix Klykken i Torghatten Nord til Romsdals Budstikke dagen etter ulykken._NEWLINE_\xc2\xabVengs\xc3\xb8y\xc2\xbb ble sendt til Kristiansund Mekaniske der \xc2\xabKval\xc3\xb8y\xc2\xbb hadde verkstedopphold. Skadene \xc2\xabVengs\xc3\xb8y\xc2\xbb hadde p\xc3\xa5dratt seg, viste tydelig at det hadde gitt store skader, etter at hun kom oppi dokka. Det var skader p\xc3\xa5 tre, kanskje fire steder, men det var usikkert om det var noe hull. Dette f\xc3\xb8rte til at begge s\xc3\xb8sterfergene var ute av drift, og i en periode var det kun hurtigb\xc3\xa5ten \xc2\xabNordic Lady\xc2\xbb som trafikkerte utasunds._NEWLINE_\xe2\x80\x93 Det er opp til Kystverket og Vegvesenet \xc3\xa5 f\xc3\xa5 orden p\xc3\xa5 havna p\xc3\xa5 Ona. De har utspillet n\xc3\xa5, uttalte \xc2\xabKval\xc3\xb8y\xc2\xbb\xe2\x80\x93 kaptein Paul Skeide til Romsdals Budstikke tirsdag._NEWLINE_Dermed ble verkstedoppholdet til \xc2\xabKval\xc3\xb8y\xc2\xbb avbrutt. Verftet rakk \xc3\xa5 f\xc3\xa5 p\xc3\xa5montert finner bak, samt en flapps under roret. Det ble ogs\xc3\xa5 bestilt nye thrustere, og st\xc3\xb8rre aggregat framme. \xc2\xabKval\xc3\xb8y\xc2\xbb ble i mellomtiden satt inn i drift p\xc3\xa5 utasundsruten, frem til s\xc3\xb8sterskipet \xc2\xabVengs\xc3\xb8y\xc2\xbb fikk reparert skadene sine. Deretter seilte \xc2\xabKval\xc3\xb8y\xc2\xbb tilbake til verkstedoppholdet for \xc3\xa5 fullf\xc3\xb8re utbedringene, mens \xc2\xabVengs\xc3\xb8y\xc2\xbb fortsatte som reserveferge p\xc3\xa5 utasundsruten, frem til \xc2\xabKval\xc3\xb8y\xc2\xbb ble ferdig med verkstedoppholdet.\n_START_SECTION_\nSlutt p\xc3\xa5 reserveferge\n_START_PARAGRAPH_\nEtter en del ganger som reserveferge for \xc2\xabKval\xc3\xb8y\xc2\xbb, ble \xc2\xabVengs\xc3\xb8y\xc2\xbb holdt til i Troms\xc3\xb8, ettersom selskapet Torghatten Nord hadde bestemt \xc3\xa5 holde til i det som sto i kontrakten. Dette fordi det ville ta en tre-fire dagers seilas til hun hadde kommet frem til utasundssambandet i M\xc3\xb8re og Romsdal. Dette ble for kostbart for rederiet, og ville derfor holde til kravene i kontrakten som ble inng\xc3\xa5tt._NEWLINE_Om \xc2\xabKval\xc3\xb8y\xc2\xbb skal ha planlagt verkstedopphold, vil det bli satt inn en hurtigb\xc3\xa5t i sambandet utasunds, noe som har v\xc3\xa6rt brukt siden den gang MF \xc2\xabMid\xc3\xb8y\xc2\xbb trafikkerte i sin tid.\n_START_SECTION_\nI regul\xc3\xa6r rute\n_START_PARAGRAPH_\nMF \xc2\xabKval\xc3\xb8y\xc2\xbb startet \xc3\xa5 g\xc3\xa5 i regul\xc3\xa6r rute, inklusivt med anl\xc3\xb8p og avganger til og fra Ona, den 26. mars 2012.\n_START_SECTION_\nLengde\n_START_PARAGRAPH_\nMF \xc2\xabKval\xc3\xb8y\xc2\xbb har en lengde p\xc3\xa5 38,63 meter (126,74 fot), st\xc3\xb8rste lengde er p\xc3\xa5 40,62 meter (133,27 fot), og lengde p\xc3\xa5 bildekk er p\xc3\xa5 34,80 meter (114,17 fot).\n_START_SECTION_\nBredde\n_START_PARAGRAPH_\nMF \xc2\xabKval\xc3\xb8y\xc2\xbb har en bredde p\xc3\xa5 12,00 meter (39,37 fot), st\xc3\xb8rste bredde er p\xc3\xa5 12,41 meter (40,72 fot).\n_START_SECTION_\nDypgang / dybde\n_START_PARAGRAPH_\nMF \xc2\xabKval\xc3\xb8y\xc2\xbb har en dypg\xc3\xa5ende p\xc3\xa5 2,987 meter (9,8 fot), dybden er p\xc3\xa5 4,7 meter (15,42 fot).\n_START_SECTION_\nTonnasje\n_START_PARAGRAPH_\nMF \xc2\xabKval\xc3\xb8y\xc2\xbb har en bruttotonnasje p\xc3\xa5 987 BT, og en nettotonnasje p\xc3\xa5 296 NT.\n_START_SECTION_\nLasteevne / lastekapasitet\n_START_PARAGRAPH_\nMF \xc2\xabKval\xc3\xb8y\xc2\xbb har en lasteevne p\xc3\xa5 132 d\xc3\xb8dvekttonn. Lastekapasiteten er p\xc3\xa5 maksimalt 61,5 tonn p\xc3\xa5 bildekk.\n_START_SECTION_\nKapasitet\n_START_PARAGRAPH_\nMF \xc2\xabKval\xc3\xb8y\xc2\xbb har en maksimal passasjerkapasitet p\xc3\xa5 146 passasjerer. Antall personbilenheter er p\xc3\xa5 maksimalt 21 PBE, for eksempel kan hun ogs\xc3\xa5 ta med \xc3\xa9n farlig last bil som m\xc3\xa5 st\xc3\xa5 p\xc3\xa5 farlig last sone, men kan da ikke lastes opp til 21 PBE, p\xc3\xa5 grunn av at farlig last sonen tar en del plass p\xc3\xa5 dekk, biler kan ikke plasseres i sonen om fergen tar med seg en farlig last bil.\n_START_SECTION_\nBesetning / mannskap\n_START_PARAGRAPH_\nMF \xc2\xabKval\xc3\xb8y\xc2\xbb har per i dag et mannskap p\xc3\xa5 tre skift, hvert skift har 4 besetningsmedlemmer. Fra 2011 til 2015 hadde hvert skift 5 besetningsmedlemmer; \xc3\xa9n kaptein, \xc3\xa9n overstyrmann, \xc3\xa9n maskinsjef, og to matroser. Fra 2015 kuttet de besetningen ned med \xc3\xa9n matros, dette p\xc3\xa5 grunn av \xc3\xa5 spare penger for selskapet.\n_START_SECTION_\nMaskineri / Fremdrift\n_START_PARAGRAPH_\nMF \xc2\xabKval\xc3\xb8y\xc2\xbbs hovedmotor er en Caterpillar C32 p\xc3\xa5 969 kW (1 299 hk) som er koblet til propellanlegg og reduksjonsgear av Finn\xc3\xb8y fabrikat. Hjelpemotoren er en Volvo Penta D9A MG p\xc3\xa5 239 kW (321 hk) levert av O. Marhaug AS / Volvo Penta som ogs\xc3\xa5 har levert en Stamford HCM 434E1 generator og n\xc3\xb8d-/havnegenerator av typen Volvo Penta D7A MG. Toppfarten til \xc2\xabKval\xc3\xb8y\xc2\xbb er 12,0 knop, som tilsvarer 22,2 km/t og 13,8 mph._NEWLINE_Fremdriften bes\xc3\xb8rges av \xc3\xa9n Schottel STT 110 FP baug-thruster p\xc3\xa5 200 kW (268 hk), som er levert av Frydenb\xc3\xb8 Power, og \xc3\xa9n akterpropell av typen CPP, som er levert av Finn\xc3\xb8y Gear & Propeller AS som ogs\xc3\xa5 som nevnt har levert gearet som er av typen G42F. Styremaskin av typen HVT 140/130/45/20A og ror er levert av Hydroster.\n_START_SECTION_\nDiverse\n_START_PARAGRAPH_\nBrannsikkerheten ivaretas av brannslukkingsanlegget FlexiFog og brannalarmsystemet Autoprime som begge er levert av Autronica. Pumper er fra Azcue, Sauer & Sohn har levert kompressorer av typen WP33L, og Ulmatec Pyro har levert kjeleutrustningen, kjelen er av typen E1124 og har en ytelse p\xc3\xa5 174 kW (233 hk).\n_START_SECTION_\nRegister / Klasse\n_START_PARAGRAPH_\nMF \xc2\xabKval\xc3\xb8y\xc2\xbb er registrert i Norsk Ordin\xc3\xa6rt Skipsregister (NOR) som er en underavdeling i Sj\xc3\xb8fartsdirektoratet, hun er klasset i Det Norske Veritas (DNV) og har f\xc3\xb8lgende notasjon: DnV +A1 \xe2\x80\x93 R2 \xe2\x80\x93 Car Ferry B \xe2\x80\x93 E0 \xe2\x80\x93 [NOR].'